Document ID: 31990R2617

*****
ΚΑΝΟΝΙΣΜΟΣ (ΕΟΚ) αριθ. 2617/90 ΤΗΣ ΕΠΙΤΡΟΠΗΣ
της 11ης Σεπτεμβρίου 1990
για τροποποίηση του κανονισμού (ΕΟΚ) αριθ. 429/90 σχετικά με τη χορήγηση βάσει δημοπρασίας ενίσχυσης στο συμπυκνωμένο βούτυρο που προορίζεται για άμεση κατανάλωση στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 7α παράγραφος 3,
Εκτιμώντας:
ότι ο κανονισμός (ΕΟΚ) αριθ. 429/90 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1265/90 (4), προβλέπει τη δυνατότητα χορήγησης ενίσχυσης στο συμπυκνωμένο βούτυρο που παράγεται από βούτυρο ή κρέμα που προέρχονται από την αγορά και το οποίο προορίζεται για άμεση κατανάλωση στην Κοινότητα· ότι το συμπυκνωμένο βούτυρο πρέπει να τίθεται σε εμπορία σε κλειστές συσκευασίες η οποίες φέρουν μία ή περισσότερες ενδείξεις που παρατίθενται στο άρθρο 10 παράγαρφος 3 του εν λόγω κανονισμού· ότι οι ενδείξεις αυτές λαμβανομένων υπόψη των εθνικών διατάξεων επί θεμάτων ονομασίας των τροφίμων, δεν καλύπτουν όλες τις εμπορικές δυνατότητες και ότι, κατά συνέπεια, πρέπει να συμπληρωθούν·
ότι στο άρθρο 14 του κανονισμού (ΕΟΚ) αριθ. 429/90 προβλέπεται ότι το αντίτυπο ελέγχου Τ5 πρέπει να συμπληρώνεται με ορισμένες ενδείξεις, όταν το συμπυκνωμένο και συσκευασμένο βούτυρο αποστέλλεται προκειμένου να αναληφθεί από το λιανικό εμπόριο σε άλλο κράτος μέλος· ότι, προς αποφυγή κάθε συγχύσεως, ενδείκνυται να προσδιορίζεται ότι το εν λόγω έγγραφο έχει εκδοθεί και χρησιμοποιηθεί σύμφωνα με τις διατάξεις του κανονισμού (ΕΟΚ) αριθ. 2823/87 της Επιτροπής (5)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 429/90 τροποποιείται ως εξής:
1. Στο άρθρο 10 παράγραφος 3, η έβδομη περίπτωση αντικαθίσταται από το ακόλουθο κείμενο:
«- ''Beurre concentre - Reglement (CEE) no 429/90'' ou ''beurre concentre pour la cuisine - Reglement (CEE) no 429/90'' ou ''beurre concentre pour la cuisine et la patisserie - Reglement (CEE) no 429/90'' ou ''beurre cuisinier - Reglement (CEE) no 429/90'' ou ''beurre de cuisine - Reglement (CEE) no 429/90''».
2. Στο άρθρο 14, η εισαγωγική φράση αντικαθίσταται από το ακόλουθο κείμενο:
«Κατά την αποστολή του συμπυκνωμένου βουτύρου με σκοπό την ανάληψή του από το εμπόριο λιανικής πώλησης σε άλλο κράτος μέλος, η αναγκαία απόδειξη παρέχεται με την προσκόμιση του αντιτύπου ελέγχου Τ5 το οποίο έχει εκδοθεί και χρησιμοποιηθεί σύμφωνα με τις διατάξεις του κανονισμού (ΕΟΚ) αριθ. 2823/87 της Επιτροπής (*). Το αντίτυπο ελέγχου Τ5 περιλαμβάνει στο χώρο 104 μία από τις ακόλουθες ενδείξεις:
(*) ΕΕ αριθ. L 270 της 23. 9. 1987, σ. 1».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Σεπτεμβρίου 1990.

Labels: 3
17
19